hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ru ky ky ky ky ky ky ky ky ky ky ru ky ru ky ky ky ky tt ky ky ky ky ky ky ky ru ky ru ru ky ru ru ky ru ky ru ru ky tt ru ru ru ru ky ky ru hbs_cyr ky ru ru ky ky ky bg ky ky ru ru ky ky ru ky ru ru ky ky ru cs ky ru ky ru ky ru mt ru
"Фабула", 02.08.11 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Мамлекеттик көңтөрүш жасайм дегенди "аз-аз" эле кыла коюп, соттолуп кете таштаган Исхак Масалиевдин дымагы катуу этип президенттикке талапкер болгон. Мына ошол айтып жатат: "кандидаттар элден жеген акчасын чачат, Москва, Астанадан алган акчасын чачат, бирок кийин ал акчаны ашыра өндүрүп алат"-деп. Мындай оюнду ким билбейт, эси бардын баары билет. Бизде бир-эки апенди чалыш эле акчасыз талапкер болбосо, баары эле элдин "канын соргон" немелер, таза акчасы жоктор. Анан чачат да. А Масалиевдин акчасынын баары эле "таза" бекен жана да ал анча-мынча да акча чачпайбы?.. Эгер чачпаса, накта коммунист го, ыя?!
Камчы Көлбаев Интерполго өткөрүлүп берилди
Кыргызстанда издөөгө алынган уюшкан кылмыштуу топтордун ана башчылары делген Камчы Көлбаев, Алмамбет Анапияев жана Адилет Касеновдордун "зергер буюмдар дүкөнүн тоноду" деген шек менен Бириккен Араб Эмиратынын укук коргоочулары тарабынан кармалып, камакка алынган эле. Учурда Интерполдун Дубай шаарындагы бюросуна өткөрүлүп берилген. Азыркы тапта К.Көлбаев, А.Анапияев жана Адилет Касеновду алып келүү иши менен Башкы прокуратура, ИИМдин Уюшма кылмыштуулукка каршы күрөшүү боюнча башкы башкармалыгы алектенүүдө.
Кыргызстан менен БАЭ ортосунда кылмышкерлерди алмашуу келишими болбогондуктан, мындай келишими бар КМШга кирген өлкөлөр аркылуу кармалгандарды алып келүү максат кылынууда. Учурда кайсы мамлекеттин процедуралары Кыргызстанга ылайыктуу экендиги такталып жатат.
Бул иш боюнча Башкы прокурор Аида Салянова 29-июлда "Кабар" маалымат агенттигинде өткөн жыйында: "Бириккен Араб Эмираты Камчы Көлбаевди кылмыш иши боюнча күнөөлөп жатат. Эл аралык мыйзамдарга ылайык, БАЭ өздөрү Көлбаевге карата чечим чыгаргандан кийин, биз аны Кыргызстанга экстрадициялоо боюнча маселени карап, БАЭнин укук коргоо органдары менен тыгыз байланышта иш алып барабыз", - деп билдирди.
Быйыл кыргызстандыктар ажылыкка учак менен гана барышат
Жыл сайын чуу менен коштолчу ажылык сапарга быйыл дагы Сауд Аравия Кыргызстанга 4500 орун бөлдү. Бул жылы ажылыкка бара турган кыргызстандык атуулдардын бардыгы бир гана аба жолдору менен бармай болууда. Буга Сирияда болуп жаткан тополоң себеп болуп жатканын Кыргызстандын муфтиятынын басма сөз катчысы Максат Мамбеталиев маалымдады. Экинчиден, Меккеге зыярат кылуучулардын учак менен учушунун экинчи себеби, мурунку жылдардагыдай визалардын алдын ала берилип, башка бирөөлөргө сатылышына жол бербөө болуп саналат. Ошондуктан быйыл паспорттор учакка түшөрдүн алдында гана берилет. Мындай жагдайды коррупцияга бөгөт коюучу чоң механизм десе болот.
Эске сала кетсек, быйылкы ажылык сапарды уюштуруу Муфтияттын мойнуна жүктөлгөн. Былтыр Мамлекеттик дин кызматы уюштуруп, андан чыккан чыр бүгүнкү күнгө дейре созулуп келе жатат.
Конституциялык палатага төрага болом дейби?..
Эки революциянын эркеси болуп эсептелген Азимбек Бекназаров "жеңден кончко куюлган шылуундукту" мыкты өздөштүргөн белем, ар качандан бир качан ар кимге догун артып, майлуу кызматка көз арткандан чарчабайт. Ошого жараша аркалаган кызматынын майын чыгарып иштесе бир жөн. Барган жеринин баары ызы-чуу чыр менен коштолот. Акыркы жолу президенттин парламенттеги өкүлү кызматын тыңгылыктуу жөндөй албай кызматынан кеткен эле. Эми болсо Конституциялык палатага шайланып, төрага болмокмун деп шымаланып турган чагы. Канткен менен парламенттен тоскоолдуксуз өтөрүн жакшы билет да. Бекеринен, ЖоКенин депутаттары БШКнын курамын мыйзамсыз шайлап жатканда көз жумду мамиле жасаган жок да… Ошол кызматынын акыбети кайтчу мезгил келип турганын кантип түшүнбөсүн?..
Жаңы регламентке президент кол кое элек
Парламенттеги "Ар-Намыс" партиясынын өкүлү Каныбек Осмоналиев: "парламентте делимитация, чек ара жана улуттук коопсуздук маселелерин талкуулагандан башка жыйындар жаңы регламент боюнча жабык эшик артында өтпөй, ачык" - болот деп билдирди. Ал гана турсун коопсуздук маселелер талкуулап жатканда деле анын ачык же жабык болушу депутаттардын ачык добушу менен кабыл алынат",- дегенди кошумчалады депутат.
Эске салсак, парламенттин жаңы регламенти 30-июнда кабыл алынган. Эми ага президент Роза Отунбаева кол коюш керек.
Жакында Ысык-Көлдөгү "Ак Бермет" пансионатында "Кыргызстандын үлгүлүү чоролору" ("КҮЧ") жаштар уюмуна бүтүндөй жаштар уюмдарын бириктирүү багытында жолугушуу өткөрүлдү. Жолугушууга жаштар биригүүнү колдоого алышканы менен, айрым курч маселелерге кайрылышып, көптөгөн кемчиликтер катуу сынга алынды. Акырында биригүү маселесин ар бир уюм өз алдынча талдап, кандай жыйынтык чыгарганына жараша чечим кабыл алышарына да басым жасалды. "КҮЧ" жаштар уюштурган бул жолугушууга катышып келген атайын кабарчыбыздын макаласы келерки сандардын бирине жарыяланмакчы.
Аба жолундагы алтындар, же темир жолдогу тендерлер
ИИМдин транспорт башкармалыгынын башчысы кызматына кызыккан ИИМдин мурдагы орун басары "генерал" Талант Исаев акыры ал орунга отурмай болду. Аны алып барыш үчүн вице-премьер Шамил Атаханов аябай аракет жасады го чиркин, бери эле дегенде өкмөт башчыга беш-алты жолу кирип чыгып. Бир ай да оперлик кызматта иштебеген, бир да кылмыш ишин ачпаган, өмүр бою кароолчуларды башкарып келген адам, эми оголе чоң оперлик кызматка отурганы кандай? Дегеле, Петровка окуясында элди ит менен айдактаткан, апрель окуяларында Азимбек Бекназаровду Нарындан камакка алууга барган адамдын, кайрадан кызматка келиши калыстыкпы? ИИМдеги интригаларга ишенсек, Исаевдин ал жакка барышына иниси Канат Исаев менен биринчи вице-премьер Өмүрбек Бабановдор кызыкдар болушкан. Алардын айтымында, Түркиядан Кыргызстанга алтын ташыгандар "Манас" аэропортунда аябагандай чоң "отметкада" отурушат экен. Ал жердегилер ай сайын 30 миң долларлык олжого туйтунушуп, уруш-мурушу жок эле устукандап алып турушкан. Жанагы жалгандан жаманатты кылынган Кубатбеков деген эме, ушул кутургулардын куйругун басып алыптыр, балакет басып. Мындайча айтканда, "мафиянын" арасында калган. Башкармалыкты алышкан бабанов-атахановчулар, эми Исаев аркылуу Аргын Малабаевди алып түшүп, ал жакка Чыңгыз деген жигитти отургузууну ойлонуп жатышыптыр. Жакында тендерлер текшерилип, Аргынды алып түшүү үчүн алгачкы аракеттер башталат экен. Ал жакта дагы арам акчалар укмуш дешет.
Мактаганга да деңгээл керек
Спикер Келдибековдун пресс-катчысы Асель Алиева дегени шефинин бир жылдык ишин жыйынтыктап айтып чыкты. Ал жакшы дечи, бирок мазмунуна келсең, "Апенди кызын мактагандай" кылып койгон сыяктанат. Мактоо тескери реакция бергенде ушинтип коет эмеспизби. Анан да "мактоо үчүн келгемин, мактай берем" деген деми бар көрүнөт…
Пресс-катчы кыздын баяндамачылык деңгээлине тийишпейли, анткени анысынын деңгээли сын көтөрө алчудай эмес. Анын айткандарын талдап мээкайык болуп кеткенден коркуп, бир эле жерин мисалга тарталы.
Пресс-катчы айтып жатат: "Чынгыз Айтматовдун эстелиги же мемориалдык тактасы жок экендигин Акматбек Келдибеков башкалардан биринчи болуп көңүл бурган" - деп. Ушунчалык да кошоматчылык, же ушунчалык да кайнаган турмуштан артта калган чала сабаттык болобу?!
Келдибеков дегениң Бакиевдин "этегине намаз окуп" жүргөн кезинде кыргыздын нечен бир мыкты атуулдары менен жөн уулдары "Айтматовго эстелик ачуу керек" дегенди миң-сан ирет какшап турбады беле, алар мына бүгүнкү күнгө чейин какшап келип, ал тилек ишке аша баштады.
Ал убакта Келдибеков Бакиевине "Айтматовго эстелик ачуу керек" деп суранганын укпаппыз. Айтпаса, айткандан корксо, айтканга көңүлү да жок болсо кантип айтмак. Эми ошол чындыкты жанагы деңгээли өлчөлүү пресс-катчы кызы тескери тегеретип, эп келбеген жерден "биринчи" кылам деп шефин уят кылбай эле койбойбу.Түшүнүгү терең кетпеген неме мактайт деген ушул деп урдура берген го кейпи...
Кээ бир жетекчилердин пресс-катчылары аларды уят кылып коюп жаткан көрүнүштөр аз эмес.
кыргыз тилиндеги гезит "Форум"
email • архив • редакция
Сотторду тандоо кеңеши ишенимди актайбы?..
УЛУТТУК УЛУУЛУГУБУЗ НЕГАТИВГЕ КАРШЫ. ПРЕЗИДЕНТТИН
Жапаров Куловго канча миллион карыз?
"Шайлоодо жакшы ийгиликтерге жетишкенге мүмкүнчүлүгүм бар"
"Владимир Путин менен Барак Обамага кайрылалы, балким, алар бизге жардам берип калар…"
Кыргыз Республикасынын Президентине караштуу мамлекеттик тил боюнча Улуттук комиссиянын төрагасы,
Кыргыз Республикасынын маданиятына эмгек сиңирген ишмер:
"Мындай сынактан цирктеги мотоцикл айдаган аюулар деле өтүп кетишет"
Кыргыз театрынын Умай энеси
"Ай тамга" коомдук фондусунун төрагасы:
"Батыштын кара туманы каптап, улуттук идеологиябызды жоготуп алдык…"
КРнын маданиятына эмгек сиңирген ишмер, жазуучу:
"Өлгөндөн кийин сыйлык албай, көзүмдүн тирүүсүндө алсам болот эле…"